EUROOPA KESKPANGA SUUNIS,

11. september 2008,

andmete kogumise kohta, mis käsitlevad eurot ja „Sularaha teabesüsteem 2” toimimist

(EKP/2008/8)

(2008/950/EÜ)

EUROOPA KESKPANGA NÕUKOGU,

võttes arvesse Euroopa Ühenduse asutamislepingut, eelkõige artikli 106 lõikeid 1 ja 2,

võttes arvesse Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”), eelkõige selle artikleid 5 ja 16,

ning arvestades järgmist:

Asutamislepingu artikli 106 lõige 1 ning EKPSi põhikirja artikkel 16 sätestavad, et Euroopa Keskpangal (EKP) on ainuõigus anda luba euro pangatähtede emissiooniks ühenduse piires.

Asutamislepingu artikli 106 lõige 2 sätestab, et liikmesriigid võivad emiteerida euro münte tingimusel, et EKP on emissiooni mahu heaks kiitnud. Seetõttu teeb EKP igal aastal otsused, millega kiidab heaks euro kasutusele võtnud liikmesriikide (edaspidi „osalevad liikmesriigid”) mündiemissiooni mahud.

EKPSi põhikirja artikkel 5 sätestab, et Euroopa Keskpankade Süsteemi (EKPS) ülesannete täitmiseks kogub EKP riikide keskpankade kaasabil vajalikku statistilist teavet, mis hõlmab statistilist teavet euro pangatähtede ja müntide emissiooni valdkonnas. Samuti on EKP-l vaja koguda teavet seoses asutamislepingu artikli 237 punktiga d, mille kohaselt on EKP ülesandeks jälgida aluslepingutest ning EKPSi ja EKP põhikirjast tulenevate riikide keskpankade kohustuste täitmist. Nende kohustuste hulka kuulub asutamislepingu artikliga 101 kehtestatud ning nõukogu 13. detsembri 1993. aasta määrusega (EÜ) nr 3603/93 (asutamislepingu artiklis 104 ja artikli 104b lõikes 1 nimetatud keeldude kohaldamiseks vajalike määratluste täpsustamise kohta) (1) rakendatud keelu järgimine. Sealhulgas sätestab nõukogu määruse (EÜ) nr 3603/93 artikkel 6, et „[…] riikide keskpankade valduses olevad avaliku sektori poolt käibelelastud ja avalikule sektorile laenatud münte ei loeta laenuvõimaluseks asutamislepingu artikli 104 tähenduses, kui selliste vahendite kogus on väiksem kui 10 % ringluses olevatest müntidest”.

Ilma et see piiraks liikmesriikide pädevust euro müntide emiteerimisel ning arvestades osalevate liikmesriikide keskpankade (edaspidi „RKPd”) keskset osa euro müntide jaotamisel, tuleb EKP-l eelkirjeldatud ülesannete täitmiseks koostöös riikide keskpankadega koguda andmeid euro pangatähtede ja müntide kohta. Selline andmete kogumine peaks hõlbustama otsuste tegemist euro pangatähtede ja müntide emiteerimise valdkonnas, nt andes EKP-le, RKPdele, Euroopa Ühenduste Komisjonile ja riikides münte emiteerivatele ametiasutustele teavet, mis võimaldab neil vastavalt oma pädevusele: i) kavandada euro pangatähtede ja müntide tootmist; ii) koordineerida euro pangatähtede ja müntide emiteerimist ja iii) koordineerida euro pangatähtede ülekandeid liikmesriikide keskpankade vahel ja euro müntide ülekandeid osalevate liikmesriikide vahel. Samuti peaks andmete kogumine võimaldama EKP-l teostada järelevalvet EKP otsuste järgimise kohta euro pangatähtede ja müntide emiteerimise valdkonnas.

EKP nõukogu võttis 16. detsembril 2004 vastu pangatähtede taasringluse raamistiku (banknote recycling framework, BRF), mille punkt 2.7 sätestab krediidiasutuste ja teiste kutseliste sularahakäitlejate aruandluskohustuse RKPde ees. Samas kontekstis otsustati samuti, et RKPd peavad rakendama BRFis nende käsutuses olevad vahendid, näiteks õigusaktid ja lepingud, 2006. aasta lõpuks. Hilisemate EKP nõukogu otsustega on seda tähtaega pikendatud. Siiski peavad RKPd hiljemalt BRF rakendamise kuupäevast saama BRF alusel esitatavaid andmeid nende jurisdiktsioonis tegutsevatelt krediidiasutustelt ja teistelt kutselistelt sularahakäitlejatelt ning olema valmis neid andmeid EKP-le esitama.

Selleks, et tõhustada andmete kogumist ning võimaldada neil põhineva teabe levitamist, leppis EKP nõukogu 22. novembril 2007 kokku, et rakendatakse „Sularaha teabesüsteem 2” (edaspidi „CIS 2”) ja seega asendatakse sularaha teabesüsteem, mis loodi seoses euro pangatähtede ja müntide kasutuselevõtmisega ning mille alusel on nii EKP kui ka RKPd saanud alates 2002. aastast asjakohast sularahaga seotud teavet iseseisva EKP õigusakti alusel, mis käsitleb andmete kogumist seoses sularaha teabesüsteemiga.

Nii EKP kui ka RKPde CIS 2 kasutajatel peab olema juurdepääs veebipõhisele CIS 2 rakendusele ning aruandemoodulile, et CIS 2 andmeid saaks kasutada tõhusalt ja tulemuslikult ning saavutada läbipaistvuse kõrge tase. Nõuetele vastavatele kolmandatele isikutele tuleb võimaldada piiratud juurdepääs CIS 2 andmetele, et suurendada teabevoogu EKP ja Euroopa Komisjoni ning samuti riikide keskpankade ja siseriiklike münte emiteerivate asutuste vahel.

Arvestades, et CIS 2 on uute andmete haldamiseks paindlik süsteem, on vaja sisse seada lihtsustatud kord, mis võimaldaks käesoleva suunise lisade tõhusat tehnilist täiendamist. Lisaks peaks olema võimalik täiendada samas lihtsustatud korras CIS 2 andmeedastusmehhanismi spetsifikatsioone seoses nende tehnilise olemusega. Seetõttu tuleb volitada EKP juhatust tegema teatavaid täiendusi käesolevas suunises ja selle lisades ning teavitama sellest EKP nõukogu.

ON VASTU VÕTNUD KÄESOLEVA SUUNISE:

Artikkel 1

Mõisted

1. Käesolevas suunises kasutatakse järgmisi mõisteid:

„tulevane osalev liikmesriik” — mitteosalev liikmesriik, mis on täitnud eurole ülemineku tingimused ning mille suhtes on tehtud erandi tühistamise otsus (vastavalt asutamislepingu artikli 122 lõikele 2);

„andmesündmus” — CIS 2-s fikseeritud sündmus, mis käivitab CIS 2-st teate saatmise ühele või mitmele RKP-le ja EKP-le. Andmesündmus leiab aset, kui: i) RKP on saatnud CIS 2-le kuud või poolaastat hõlmava andmesõnumi, mis käivitab kinnitussõnumi sellele RKP-le ja EKP-le; ii) kõikide RKPde andmesõnumid uue aruandeperioodi kohta on edukalt valideeritud, mis käivitab olekusõnumi CIS 2-st RKPdele ja EKP-le, või iii) pärast olekusõnumi saatmist on CIS 2 edukalt valideerinud RKP parandatud andmesõnumi, mis käivitab parandusteate RKPdele ja EKP-le.

2. Käesoleva suunise lisades kasutatud tehnilised mõisted on määratletud lisatud sõnastikus.

Artikkel 2

Andmete kogumine euro pangatähtede kohta

1. RKPd esitavad EKP-le igakuiselt CIS 2 andmed euro pangatähtede kohta, st andmeühikud I lisa 1. osa tabeli osades 1 kuni 4, järgides I lisa 3. osas määratletud kirjendamisreegleid.

2. RKPd edastavad V lisas osutatud 1. kategooria andmed ning sündmusepõhiste andmetena määratletud andmed euro pangatähtede kohta hiljemalt aruandeperioodi lõppemisele järgneva kuu kuuendal tööpäeval.

3. RKPd edastavad V lisas osutatud 2. kategooria andmed euro pangatähtede kohta hiljemalt aruandeperioodi lõppemisele järgneva kuu kümnendal tööpäeval.

4. Esimest korda edastatakse euro pangatähtede kohta andmed 2008. aasta oktoobris.

5. RKPd kasutavad käesoleva suunise alusel euro pangatähtede kohta andmete edastamiseks CIS 2 andmeedastusmehhanismi.

Artikkel 3

Andmete kogumine euro müntide kohta

1. RKPd koguvad CIS 2 andmeid euro müntide kohta, st andmeühikuid II lisa 1. osa tabeli osades 1 kuni 5, asjaomastelt nõuetele vastavatelt kolmandatelt osapooltelt, kes tegelevad euro müntide emiteerimisega nende liikmesriikides.

2. RKPd esitavad EKP-le igakuiselt CIS 2 andmed euro müntide kohta, st andmeühikuid II lisa 1. osa tabeli osades 1 kuni 6, järgides II lisa 3. osas määratletud kirjendamisreegleid.

3. Artikli 2 lõigetes 2 kuni 5 sätestatud nõuded kehtivad mutatis mutandis euro müntide kohta andmete edastamisel vastavalt lõikele 1.

Artikkel 4

Andmete kogumine sularaha haldamise infrastruktuuri ja BRFi kohta

1. RKPd esitavad EKP-le kaks korda aastas III lisas määratletud andmed sularaha haldamise infrastruktuuri kohta.

2. RKPd esitavad EKP-le III lisas määratletud andmed BFRi kohta esimest korda lõikes 7 nimetatud tähtajal ning seejärel kaks korda aastas. EKP-le esitatavad andmed peavad põhinema andmetel, mille RKPd on saanud krediidiasutustelt ja teistelt kutselistelt sularahakäitlejatelt vastavalt BRFi punktile 2.7 ning dokumendile pealkirjaga „Andmete kogumine krediidiasutustelt ja teistelt kutselistelt sularahakäitlejatelt vastavalt pangatähtede taasringluse raamistikule” (5).

3. Lõigetes 1 ja 2 osutatud sularaha haldamise infrastruktuuri ja BRFi kohta andmete edastamiseks kasutavad RKPd CIS 2 andmeedastusmehhanismi.

4. Igal aastal hiljemalt oktoobri kuuendaks tööpäevaks edastavad RKPd lõigetes 1 ja 2 nimetatud andmed aruandeperioodi kohta vastava aasta jaanuarist juunini.

5. Igal aastal hiljemalt aprilli kuuendaks tööpäevaks edastavad RKPd lõigetes 1 ja 2 nimetatud andmed aruandeperioodi kohta eelmise aasta juulist detsembrini.

6. Esimest korda edastatakse sularaha haldamise infrastruktuuri andmed, st III lisa tabeli andmeühikud 1.1 kuni 1.4, 2.1 ja 2.3 kuni 2.6, 2008. aasta oktoobris.

7. Esimest korda edastatakse BRF andmed, st III lisa tabeli andmeühikud 2.2, 2.7 kuni 2.10 ja 3, järgmiselt:

2010. aasta oktoobris edastavad andmed Banque de France, Central Bank of Cyprus ja Bank Ċentrali ta' Malta / Central Bank of Malta ning

2011. aasta oktoobris edastavad andmed Bank of Greece, Banco de España, Banca d'Italia, Central Bank and Financial Services Authority of Ireland ja Banco de Portugal.

Artikkel 5

Andmete kogumine tulevastelt eurosüsteemi RKPdelt nende euro sularahavahetuse kohta

1. RKP lisab lepingusse, mille ta sõlmib tulevase eurosüsteemi RKPga vastavalt suunise EKP/2006/9 artikli 3 lõikele 3, erisätted, mille kohaselt tulevane eurosüsteemi RKP esitab lisaks käesolevas suunises sätestatud aruandekohustusele EKP-le igakuiselt andmeühikud I lisa tabeli osades 4 ja 5 ning II lisa tabeli osades 4 ja 7, järgides mutatis mutandis I lisa 3. osas ja II lisa 3. osas määratletud kirjendamisreegleid, kõikide euro pangatähtede ja/või müntide kohta, mis ta RKP-lt laenab ning mis on talle RKP poolt tarnitud. Kui tulevane eurosüsteemi RKP ei ole sõlminud sellist lepingut RKPga, sõlmib kõnealuse tulevase eurosüsteemi RKPga sellise lepingu EKP, sätestades lepingus käesolevas artiklis nimetatud aruandekohustused.

2. Esimest korda edastatakse lõikes 1 sätestatud andmed euro pangatähtede ja/või müntide kohta hiljemalt kuuendal tööpäeval kuul, mis järgneb kuule, mil tulevane eurosüsteemi RKP võtab vastu või toodab esimest korda euro pangatähti või münte.

3. Artikli 2 lõigetes 2 ja 5 sätestatud nõuded kehtivad mutatis mutandis lõikes 1 sätestatud andmete edastamisel euro pangatähtede ja müntide kohta.

Artikkel 6

Viiteandmete ja süsteemiparameetrite haldamine

1. CIS 2-s sisestab EKP IV lisas nimetatud viiteandmed ja süsteemiparameetrid ning haldab neid.

2. EKP tagab kohaste meetmetega, et nimetatud andmed ja süsteemiparameetrid on täielikud ja õiged.

3. RKPd edastavad EKP-le õigeaegselt IV lisa tabeli punktides 2.1 ja 2.2 määratletud süsteemiparameetrid: i) käesoleva suunise jõustumisel ja ii) igal järgmisel süsteemiparameetrite muutumisel.

Artikkel 7

Edastatavate andmete täielikkus ja õigsus

1. RKPd võtavad kohaseid meetmeid, et tagada käesoleva suunise alusel nõutavate andmete täielikkus ja õigsus enne andmete edastamist EKP-le. RKPd peavad läbi viima vähemalt V lisas sätestatud täielikkuse kontrolli ning VI lisas sätestatud õigsuse kontrolli.

2. Iga RKP kasutab asjakohaseid CIS 2 andmeid, et koostada euro pangatähtede riigi netoemissiooni arvnäitajad. Iga RKP võrdleb seejärel neid arvnäitajaid oma raamatupidamisandmetega enne CIS 2 andmete edastamist EKP-le.

3. Enne andmete talletamist CIS 2 keskandmebaasis, teeb EKP kindlaks, et V ja VI lisas määratletud täielikkuse ja õigsuse kontroll on CIS 2 poolt läbi viidud.

4. EKP kontrollib RKP poolt esitatud ja lõikes 2 nimetatud CIS 2-s edastatud euro pangatähtede riigi netoemissiooni arvnäitajate ning vastavate raamatupidamisandmete kokkulangevust ning võtab mis tahes erinevuse korral ühendust vastava RKPga.

5. Kui RKP avastab oma CIS 2 andmete mittevastavuse pärast andmete edastamist EKP-le, saadab see RKP ilma põhjendamatu viivituseta CIS 2 andmeedastusmehhanismi kaudu EKP-le parandatud andmed.

Artikkel 8

Juurdepääs CIS 2-le

1. Kirjaliku taotluse saamisel ja tingimusel, et on sõlmitud lõikes 2 kirjeldatud iseseisev leping, annab EKP juurdepääsu CIS 2-le: i) kuni neljale üksikkasutajale igas RKPs, tulevase eurosüsteemi RKPs ning Euroopa Komisjonis, kes tegutseb nõuetele vastava kolmanda osapoole pädevuses, ja ii) ühele üksikkasutajale iga nõuetele vastava kolmanda osapoole juures. Nõuetele vastava kolmanda osapoole kasutajale antav juurdepääs on piiratud euro müntide andmetega ning antakse 2009. aasta esimeses kvartalis. EKP vaatab võimaluste piires läbi täiendavate üksikkasutajate CIS 2 juurdepääsu saamise kirjalikud avaldused, võttes arvesse süsteemi võimalusi.

2. Vastutus üksikkasutajate tehnilise haldamise eest sätestatakse iseseisvas lepingus: i) EKP ja RKP vahel RKP üksikkasutajate ning vastava RKP liikmesriigi jurisdiktsiooni kuuluvate nõuetele vastavate kolmandate osapoolte üksikkasutajate osas; ii) EKP ja tulevase eurosüsteemi RKP vahel viimase üksikkasutajate osas ning iii) EKP ja Euroopa Komisjoni vahel viimase üksikkasutajate osas. EKP võib nendes lepingutes samuti viidata kasutajate haldamise korrale, turvastandarditele ning litsentseerimistingimustele, mida kohaldatakse CIS 2-s.

Artikkel 9

Automaatne teatamine andmesündmustest

EKP tagab, et CIS 2 saadab CIS 2 andmeedastusmehhanismi kaudu automaatseid teateid andmesündmuste kohta RKPdele, kes on nende automaatsete teadete saamist taotlenud.

Artikkel 10

CIS 2 andmete edastamine RKPdele

1. RKPd, kes soovivad saada ja talletada kõik RKPsid ja tulevasi eurosüsteemi RKPsid puudutavad CIS 2 andmed oma kohalikes rakendustes väljaspool CIS 2, peavad saatma EKP-le kirjaliku taotluse selliste andmete korrapäraseks automaatseks edastamiseks CIS 2-st.

2. EKP tagab, et CIS 2 saadab andmed CIS 2 andmeedastusmehhanismi kaudu RKPdele, kes on lõikes 1 nimetatud teenust taotlenud.

Artikkel 11

EKP juhatuse ülesanded

1. EKP juhatus vastutab CIS 2 igapäevase haldamise eest.

2. Kooskõlas Euroopa Keskpanga kodukorra artikliga 17.3 antakse EKP juhatusele volitus:

3. EKP juhatus teatab EKP nõukogule lõike 2 alusel tehtud muudatustest ilma põhjendamatu viivituseta ning järgib EKP nõukogu poolt vastavas küsimuses tehtavaid otsuseid.

Artikkel 12

Jõustumine

Käesolev suunis jõustub 1. oktoobril 2008. aastal.

Artikkel 13

Adressaadid

Käesolevat suunist kohaldatakse kõikidele eurosüsteemi keskpankadele.

(1) EÜT L 332, 31.12.1993, lk 1.

(2) ELT L 207, 28.7.2006, lk 39.

(3) ELT L 177, 30.6.2006, lk 1.

(4) ELT L 348, 11.12.2006, lk 1.

(5) Avaldatud EKP kodulehel 2006. aasta jaanuaris.

(5) Esitatakse teave kalendriaasta kohta, milles tootmine on kajastatud vastavalt iseseisvale EKP õigusaktile pangatähtede tootmise kohta. Kui tarnitud pangatähed on seotud erinevate iseseisvate EKP õigusaktidega pangatähtede tootmise kohta, mis viitavad eri kalendriaastatele, kuid muud jaotused on identsed, näidatakse aruandes eraldi tarned.

Allpool toodud tabelites tähendab „+”, et CIS 2-s kirjendatakse suurenemine ja „–” et CIS 2-s kirjendatakse vähenemine.

CIS 2-s ja märgistamise kontekstis on tähtajaks kuude arv, mis tuleb arvesse võtta, et määrata kindlaks pangatähtede varud, mis on kas reserveeritud ülekandmiseks või määratud vastuvõtmiseks. Vastavalt iseseisvale EKP õigusaktile pangatähtede tootmise kohta kirjendatakse trükikojast oodatavate tarnete puhul „Vastuvõtmiseks määratud varu”, ehkki kõnealused pangatähed ei pruugi olla veel toodetud ja võib toimuda ootamatuid sündmusi, mis nende tarne edasi lükkavad või seda muul viisil mõjutavad. Tähtaeg on määratletud iseseisvas EKP õigusaktis pangatähtede varude haldamise kohta.

Varustava ja vastuvõtva RKP kirjete sünkroniseerimiseks kirjendatakse iga pangatähtede liikumine varustava ja vastuvõtva RKP poolt alles pangatähtede liikumise lõpetamisel, st siis kui vastuvõttev RKP on kinnitanud pangatähtede kätesaamise ja registreerinud need oma sularaha haldussüsteemis. Kui pangatähed saabuvad kuu viimase tööpäeva hilisõhtul ja neid ei saa sellel päeval vastuvõtva RKP sularaha haldussüsteemis registreerida, peavad varustav ja vastuvõttev RKP omavahel kokku leppima, kas kirjendada pangatähtede liikumine jooksval kuul või järgmisel kuul.

Euro pangatähed, mille nõuetele vastavad tehingupooled on kaaseeljaotanud kutselistele kolmandatele osapooltele vastavalt suunisele EKP/2006/9 ja mida need kutselised kolmandad osapooled hoiavad oma ruumides enne sularahavahetust

Uued pangatähed, mis on toodetud vastavalt iseseisvale EKP õigusaktile pangatähtede tootmise kohta ja mis on tarnitud trükikohast RKP-le (tootmise eest vastutav RKP), või RKP kaudu (tootmise eest vastutav RKP) teisele RKP-le

Kuna tegemist on voogudega, hõlmavad need andmeühikud kogu aruandeperioodi

Pangatähed, mis on RKP poolt töödeldud ja mille ringluskõlbmatuse on RKP tuvastanud vastavalt iseseisvale EKP õigusaktile pangatähtede käitlemise kohta RKPde poolt

Ringlusest RKP-le tagastatud pangatähed, olenemata sellest, kas tagastatud pangatähed on kliendi kontole krediteeritud või mitte. See andmeühik ei hõlma ülekandeid RKP-le NHTO pankadest (andmeühik 3.5) või ECI pankadest (andmeühik 3.6)

Uued ja ringluskõlblikud pangatähed, mille kolmandad isikud on RKPst välja võtnud, olenemata sellest kas väljavõetud pangatähed on kliendi kontolt debiteeritud või mitte. See andmeühik ei hõlma ülekandeid NHTO pankadele (andmeühik 3.2) ja ECI pankadele (andmeühik 3.3)

Kuna tegemist on voogudega, hõlmavad need andmeühikud kogu aruandeperioodi

RKP LSi kuuluvad uued ja ringluskõlblikud pangatähed, mis on reserveeritud ülekandmiseks vastavalt iseseisvatele EKP õigusaktidele pangatähtede tootmise ja pangatähtede varude haldamise kohta. RKP võib pangatähed üle kanda ühe või mitme RKP LSi või ESSi või kõnealuse RKP ESSi. Kuni pangatähed on füüsiliselt ülekandmisel, moodustavad nad RKPs oleva uue või ringluskõlbliku LSi osa (andmeühik 2.3 või 2.4)

RKPs olevad ESSi uued ja ringluskõlblikud pangatähed, mis on reserveeritud ülekandmiseks vastavalt iseseisvatele EKP õigusaktidele pangatähtede tootmise ja pangatähtede varude haldamise kohta. RKP võib pangatähed üle kanda ühe või mitme RKP LSi või ESSi või omaenda LSi. Kuni pangatähed on füüsiliselt ülekandmisel, moodustavad nad RKPs oleva uue või ringluskõlbliku ESSi osa (andmeühik 2.1 või 2.2)

Pangatähed, mille RKP on andnud ECI pangale (või ECI panga nimel tegutsevale sularahaveo (CIT) ettevõtjale), mis aruandeperioodi lõpul on endiselt teel ECI panga ruumidesse, ning pangatähed, mille RKP peab kavakohaselt ECI pangalt (või ECI panga nimel tegutsevalt sularahaveo ettevõtjalt) vastu võtma, kuid mis aruandeperioodi lõpul on endiselt teel, st mis on lahkunud ECI panga ruumidest, kuid ei ole veel jõudnud RKPni

ECI pankades olevad ringluskõlblikud pangatähed, mis on kas RKP poolt üle kantud või ringlusest tagastatud ning mille ECI pangad on hinnanud ringluskõlblikuks vastavalt BRF-le

Need andmeühikud hõlmavad ECI programmi. Need varud ei kuulu ringluses olevate pangatähtede hulka

NHTO pankades olevad ringluskõlblikud pangatähed, mis on kas RKP poolt üle kantud või ringlusest tagastatud ning mille NHTO pangad on hinnanud ringluskõlblikuks vastavalt BRF-le

Need andmeühikud hõlmavad NHTO skeemi, mille RKP võib oma jurisdiktsioonis asutada. Üksikutelt NHTO pankadelt pärinev teave esitatakse RKP poolt agregeeritult kõikide NHTO pankade kohta. Need varud ei kuulu ringluses olevate pangatähtede hulka

RKPs olevad pangatähed, mille ehtsust ei ole veel RKP poolt kontrollitud ning mida ei ole ringluskõlblikkuse alusel sorditud, kas pangatähtede sortimise masinaga või käsitsi. Pangatähed, mille ehtsust on kontrollitud ja mis on ringluskõlblikkuse alusel sorditud NHTO või ECI pankade või muu krediidiasutuse või kutselise sularahakäitleja poolt ja seejärel RKP-le tagastatud kuuluvad sellesse andmeühikusse, kuni RKP poolt töötlemiseni

RKPs (peakontoris/või harukontoris) olevad ringluskõlblikud pangatähed, mis kuuluvad RKP LSi. See näitaja ei hõlma ringluskõlblikke pangatähti, mis on ESS osaks

RKPs (peakontoris/või harukontoris) olevad uued pangatähed, mis kuuluvad RKP LSi. See näitaja ei hõlma uusi pangatähti, mis on ESS osaks

Kuna tegemist on positsioonidega, esitatakse need andmeühikud aruandeperioodi lõpu seisuga

Pangatähed, mis on: i) toodetud vastavalt iseseisvale EKP õigusaktile pangatähtede tootmise kohta; ii) tarnitud RKP LSi või ESSi ja paiknevad RKPs ning iii) registreeritud RKP sularaha haldussüsteemis (8) . Pangatähed, mis on üle kantud NHTO või ECI pankadele või on nende valduses, sealhulgas hävitatud pangatähed (andmeühikud 1.2 ja 1.3) jäävad RKP valmis pangatähtede osaks

Kõikide andmeühikute osas esitavad RKPd ja tulevased eurosüsteemi RKPd arvnäitajad teabeühikutena, mis on väljendatud täisarvudes, olenemata sellest, kas need on positiivsed või negatiivsed.

Varustav liikmesriik: ei muutu, kui tarnitud mündid on valmis ja krediteeritud juriidilisele emitendile, või suureneb, kui tarnitud mündid on eelnevalt valmis, kuid mitte juriidilisele emitendile krediteeritud.

Käesoleva jao järgmistes tabelites tähendab „+”, et CIS 2-s kirjendatakse suurenemine ja „–” et CIS 2-s kirjendatakse vähenemine.

Euro käibemündid, mille nõuetele vastavad tehingupooled on kaaseeljaotanud kutselistele kolmandatele osapooltele vastavalt suunisele EKP/2006/9. CIS 2 aruandluses hõlmab see elanikkonnale jaotatud mündivoldikutes olevaid euromünte

Juriidilisele emitendile/emitentidele krediteeritud RKP käibe- ja meenemüntide varud, olenemata nende staatusest seadusliku maksevahendina. See hõlmab RKP liikmesriigi juriidilisele emitendile krediteeritud varusid ning varusid, mis on vastu võetud teistest osalevatest liikmesriikidest nimiväärtuses (vastuvõetud mündid krediteeritakse varustava liikmesriigi juriidilisele emitendile, kuid muutuvad vastuvõtva RKP krediteeritud varude osaks).

Kuna tegemist on positsioonidega, esitatakse need andmeühikud aruandeperioodi lõpu seisuga.

Kuna tegemist on positsioonidega, esitatakse need andmeühikud aruandeperioodi lõpu seisuga. Liikmesriigis, kus RKP on ainus münte emiteeriv üksus, on andmeühikute 5.1 ja 5.3 varude nimiväärtuste summa võrdne andmeühiku 6.3 nimiväärtusega.

Kuna tegemist on voogudega, hõlmavad need andmeühikud kogu aruandeperioodi.

Kuna tegemist on voogudega, hõlmavad need andmeühikud kogu aruandeperioodi.

RKPs ja münte emiteerivatel kolmandatel osapooltel (kui osalevas liikmesriigis neid on) olevad käibemündid, olenemata sellest, kas tegemist on müntidega: i) mis ei ole valmis ja mis ei ole krediteeritud juriidilisele emitendile/emitentidele; ii) mis on valmis, kuid mida ei ole krediteeritud juriidilisele emitendile/emitentidele, või iii) mis on valmis ja krediteeritud juriidilisele emitendile/emitentidele.

Ringlusse lastud kõikide nimiväärtustega meenemüntide agregeeritud nimiväärtus kokku. RKPd arvutavad selle näitaja kasutades mutatis mutandissama valemit nagu andmeühiku 1.1 andmete puhul, v.a see, et kumulatiivseid kogutarneid ja kumulatiivseid ringlusest tagastamisi kokku ei kohaldata

Ringlusse lastud kõikide nimiväärtustega meenemüntide agregeeritud koguhulk. RKPd arvutavad selle näitaja kasutades mutatis mutandis sama valemit nagu andmeühiku 1.1 puhul, v.a see, et kumulatiivseid kogutarneid ja kumulatiivseid ringlusest tagastamisi kokku ei kohaldata

Andmeühikute 1.3, 5.3 ja 6.3 osas esitatakse näitajad väärtuse alusel ning kahe kümnendikkoha täpsusega, olenemata sellest, kas näitajad on positiivsed või negatiivsed. Ülejäänud andmeühikute osas esitatakse näitajad väljendatuna täisarvudes, olenemata sellest, kas need on positiivsed või negatiivsed.

Pangatähed, mille teised kutselised sularahakäitlejad on saanud krediidiasutustelt ja vastavalt BRFile arveldusosakonna (back-office) pangatähtede sortimise masinatel töödelnud ning mille need kutselised sularahakäitlejad on kas edastanud krediidiasutustele või hoiavad veel enda juures krediidiasutustele edastamise eesmärgil

Pangatähed, mille krediidiasutused on klientidelt saanud ja vastavalt BRFile arveldusosakonna (back-office) pangatähtede sortimise masinatel töödelnud ning mis on kas väljastatud klientidele või on veel krediidiasutuses klientidele väljastamise eesmärgil

Kuna tegemist on voogudega, hõlmavad need andmed kogu aruandeperioodi ning need esitatakse tükkidena nimiväärtuste kaupa jaotatult

I kuni III lisades kirjeldatud kõikide andmeühikute kohta esitatakse järgmine teave: i) millised on jaotustasandid; ii) kas tegemist on 1. kategooria, 2. kategooria või sündmusepõhiste andmetega ja iii) ka andmete esitajaks on RKP ja/või tulevane eurosüsteemi RKP

EKP sisestab viiteandmed ja süsteemiparameetrid koos nende kehtivusajaga. See teave on nähtav kõikidele RKPde ja tulevaste eurosüsteemi RKPde kasutajale. Lisaks on euro müntidega seotud viiteandmed ja süsteemiparameetrid nähtavad kõikidele nõuetele vastavatele kolmandatest isikutest kasutajatele.

CIS 2 kontrollib, kas RKP poolt aruandeperioodi kohta saadetud esimene andmesõnum sisaldab kõiki 1. ja 2. kategooria andmeid, võttes seejuures arvesse RKP atribuutidega seotud süsteemiparameetreid ning ECI-RKP suhteid, mis on kirjeldatud IV lisa tabeli 2. osas. Kui vähemalt üks 1. kategooria andmeühik puudub või ei ole täielik, lükkab CIS 2 esimese andmesõnumi tagasi ja RKP peab selle uuesti saatma. Kui RKP esimeses andmesõnumis on 1. kategooria andmed täielikud, kuid vähemalt üks 2. kategooria andmeühik puudub või ei ole täielik, võtab CIS 2 esimese andmesõnumi vastu ja salvestab selle oma keskandmebaasis, kuid veebipõhises onlain-rakenduses kuvatakse iga puuduliku andmeühiku juures hoiatus. Seda hoiatust näevad kõik EKP, RKPde ja tulevaste eurosüsteemi RKPde kasutajad ning müntide puhul ka kõik nõuetele vastavalt kolmandad osapooled. Hoiatused on näha, kuni asjaomane RKP saadab ühe või mitu parandatud andmesõnumit, milles esitatakse esimeses andmesõnumis puudunud andmed. Sündmusepõhiste andmete puhul jätab CIS 2 täielikkuse kontrolli tegemata.

CIS 2-s kogutakse andmeid varude kohta (andmeühik 2.1), olenemata sellest, kas need on krediteeritud juriidilis(t)ele emitendile/emitentidele või mitte. Osalevas liikmesriigis füüsiliselt münte valdavate münte emiteerivate üksuste varud kokku peavad olema suuremad või võrduma selle liikmesriigi juriidilisele emitendile või teistele osalevate liikmesriikide juriidilistele emitentidele krediteeritud varudega.

Kui uus seeria või nimiväärtus saab seaduslikuks maksevahendiks, viiakse see õigsuse kontroll läbi alates esimesest aruandeperioodist, mil kõnealune seeria või nimiväärtus sai seaduslikuks maksevahendiks. Riigi eelmise aruandeperioodi netoemissioon (t – 1) on sellisel juhul null.

Kui seeria, variant või nimiväärtus saab seaduslikuks maksevahendiks, viiakse see õigsuse kontroll läbi alates teisest aruandeperioodist, mil kõnealune seeria/variant/nimiväärtus on seaduslik maksevahend.

Õigsuse kontroll viiakse läbi seadusliku maksevahendi staatuses olevate pangatähtede ja müntide andmete suhtes ning eraldi seeria ja nimiväärtuse kõikide kombinatsioonide suhtes. Pangatähtede osas toimub see ka variandi, kui on, ja nimiväärtuse kõikide kombinatsioonide suhtes. Õigsuse kontrollid pangatähtede ülekannete suhtes (kontrollid 5.1 ja 5.2) ja müntide ülekannete suhtes (kontroll 6.6) viiakse läbi ka seadusliku maksevahendi staatusele eelneva ja järgneva staatustega pangatähtede ja müntide suhtes.

Eelnimetatud „peaks-kontroll” on õigsuse kontroll, mille puhul kohaldatakse piirnormi 3 %. Kui see norm ületatakse, ei mõjuta see CIS 2-s andmesõnumi vastuvõtmist, kuid veebipõhises onlain-rakenduses kuvatakse selle õigsuse kontrolli kohta hoiatus. Seda hoiatust näevad kõik RKPde ja tulevaste eurosüsteemi RKPde kasutajad ning müntide puhul ka kõik nõuetele vastavalt kolmandad osapooled.

„Peab-kontroll” on õigsuse kontroll, mille käigus ei tohi ületada piirnormi. Kui „peab-kontroll” ebaõnnestub, loetakse asjaomased andmed ebaõigeks ja CIS 2 lükkab kogu RKP poolt saadetud andmesõnumi tagasi. Piirnorm on 1 % nendel õigsuse kontrollidel, milles tehtemärgiks on „võrdub” (1) , ja null kõikide ülejäänud õigsuse kontrollide puhul.

SÕNASTIK

Käesolevas sõnastikus määratletakse suunise lisades kasutatavad tehnilised mõisted.

„Eurosüsteemi strateegiline varu”: (Eurosystem Strategic Stock, ESS) — uute ja ringluskõlblike euro pangatähtede varu, mis on ladustatud teatavates RKPdes, et tulla toime euro pangatähtede nõudlusega, mida ei suudeta rahuldada logistilistest varudest (1).

„Käibemündid”: (circulation coins) — euro mündid, millele on antud seadusliku maksevahendi staatus kogu euroalal vastavalt nõukogu 3. mai 1998. aasta määrusele (EÜ) nr 975/98 ringlusse lastavate euromüntide nimiväärtuste ja tehniliste näitajate kohta (2) (st 1. jaanuaril 2002. aastal kasutusele võetud esimene euro käibemüntide seeria koosneb müntidest nimiväärtusega 0,01, 0,02, 0,05, 0,10, 0,20, 0,50, 1 ja 2 eurot). Euro käibemündid hõlmavad eriviimistluse või -kvaliteedi ja/või pakendiga münte ning euro mälestuskäibemünte. Viimatinimetatuga mälestatakse tavaliselt sündmust või isikut ning need emiteeritakse nimiväärtuses piiratud aja jooksul ja piiratud koguses.

„Logistilised varud”: (logistical stocks, LS) — kõik RKPdes ning käesoleva suunise tähenduses ka NHTO pankades ja ECI pankades olevad uute ja ringluskõlblike euro pangatähtede varud, mis ei kuulu ESSi hulka (1).

„Meenemündid”: (collector coins) — euro mündid, mis on seaduslikuks maksevahendiks ainult need emiteerinud liikmesriigis ja mis ei ole mõeldud ringluseks. Nende nimiväärtus, kujundus, mõõtmed ja kaal erinevad euro käibemüntide vastavatest näitajatest, et neid saaks euro käibemüntidest lihtsalt eristada. Meenemündid hõlmavad ka investeerimismünte (3).

„Mündiseeriad”: (coin series) — eri nimiväärtustega euro müntide kogum, mis on määratletud seeriana määruses (EÜ) nr 975/98 (st 1. jaanuaril 2002. aastal kasutusele võetud esimene euro käibemüntide seeria koosneb müntidest nimiväärtusega 0,01, 0,02, 0,05, 0,10, 0,20, 0,50, 1 ja 2 eurot), kusjuures euro mündid, mille tehnilisi spetsifikatsioone või kujundust on muudetud (nt Euroopa kaardi muutused aversil) kujutavad endast uut mündiseeriat ainult juhul, kui need nimetatakse uueks seeriaks määruse (EÜ) nr 975/98 muudatuses või muus ühenduse õigusaktis.

„Mündivoldik”: (starter kit) — erineva nimiväärtusega euro käibemüntide pakk, kooskõlas pädevate ametiasutuste määrangutega, eesmärgiga kaaseeljaotada euro käibemünte elanikkonnale tulevases osalevas liikmesriigis.

„Münte emiteerivad üksused”: (coin-issuing entities) — kõik üksused, keda riigi euro müntide seaduslik emitent on volitanud euromünte ringlusse laskma, või seaduslik emitent ise. Münte emiteerivateks üksusteks võivad olla RKP, rahapajad, riigikassa, volitatud riigiasutused ja volitatud eraõiguslikud isikud. Nende münte emiteerivate üksuste, välja arvatud RKP kohta kasutataks samuti nimetust „münte emiteerivad kolmandad osapooled”.

„Nimiväärtus”: (denomination) — euro pangatähe või mündi nimiväärtus, mis on kehtestatud pangatähtede puhul otsusega EKP/2003/4 või hilisema EKP aktiga ja müntide puhul nõukogu määrusega (EÜ) nr 975/98 või hilisema ühenduse õigusaktiga.

„Pangatähtede nõudmiseni hoidmise skeem” või „NHTO skeem”: (notes-held-to-order scheme või NHTO scheme) — RKP ja tema osaleva liikmesriigi teatavate krediidiasutuste (NHTO pankade) vaheline eraldiseisvate lepingute süsteem, mille puhul RKP i) varustab NHTO panku euro pangatähtedega, mida nad hoiavad oma ruumides eesmärgiga need ringlusse lasta, ja ii) krediteerib NHTO panku seoses euro pangatähtedega, mille nende kliendid on hoiustanud, mille ehtsust ja ringluskõlblikkust nad on kontrollinud, mis on nende hoiul ja millest nad on RKPd teavitanud. RKP poolt NHTO pankadele üle kantud pangatähed kuuluvad RKP valmis pangatähtede (andmeühik 1.1) hulka. NHTO pankade hoiul olevad pangatähed ei kuulu RKP riigi pangatähtede netoemissiooni hulka.

„Pangatähtede seeriad”: (banknote series) — eri nimiväärtustega euro pangatähtede kogum, mis on määratletud seeriana Euroopa Keskpanga 20. märtsi 2003. aasta otsuses EKP/2003/4 euro pangatähtede nimiväärtuste, iseloomulike tunnuste, reprodutseerimise, vahetamise ja ringlusest kõrvaldamise kohta (4) või hilisemas EKP õigusaktis (st 1. jaanuaril 2002. aastal kasutusele võetud esimene euro pangatähtede seeria koosneb pangatähtedes nimiväärtusega 5, 10, 20, 50, 100, 200 ja 500 eurot), kusjuures euro pangatähed, mille tehnilisi spetsifikatsioone või kujundust on muudetud (nt erinevate EKP presidentide erinevad allkirjad) kujutavad endast uut pangatähtede seeriat ainult juhul, kui need nimetatakse uueks seeriaks otsuse EKP/2003/4 muudatuses või muus EKP õigusaktis.

„Pangatähtede variant”: (banknote variant) — pangatähtede seeria allseeria, mis koosneb ühe või mitme nimiväärtusega pangatähtedest, millel on uuendatud turvaelemendid ja/või muudetud kujundus.

„Riigi brutoemissioon”: (national gross issuance) — euro müntide puhul euro käibemündid või euro meenemündid, mille osaleva liikmesriigi seaduslik emitent on emiteerinud (st mündid, mille nimiväärtus on krediteeritud juriidilisele emitendile), olenemata sellest, kas need mündid on RKP, tulevase eurosüsteemi RKP, münte emiteeriva kolmanda osapoole või elanikkonna valduses.

Käibemüntide puhul: riigi brutoemissioon = riigi käibemüntide netoemissioon (andmeühik 1.1) + käibemüntide krediteeritud varud münte emiteerivates üksustes (andmeühik 5.1) + käibemüntide ülekanded alates nende kasutusele võtmisest (kumulatiivne andmeühik 4.1) – käibemüntide vastuvõtmised alates nende kasutusele võtmisest (kumulatiivne andmeühik 4.2).

Meenemüntide puhul: riigi brutoemissioon = riigi meenemüntide netoemissioon (väärtus) (andmeühik 1.3) + krediteeritud meenemüntide väärtus münte emiteerivates üksustes (andmeühik 5.3).

„Riigi pangatähtede netoemissioon”: (national net issuance of banknotes) — konkreetse RKP poolt emiteeritud ja ringlusse lastud euro pangatähtede maht teataval ajahetkel (nt aruandeperioodi lõpul), sealhulgas euro pangatähed, mille on ringlusse lasknud selle RKP jurisdiktsioonis asuvad NHTO pangad ja ECI pangad. Siia ei kuulu pangatähtede ülekanded teistele RKPdele või tulevastele eurosüsteemi RKPdele. Riigi pangatähtede netoemissiooni võib arvutada kas i) varumeetodil, milles kasutatakse ainult teatava ajahetke varude andmeid, või ii) voogude meetodil, milles agregeeritakse voogude andmed alates pangatähtede kasutuselevõtust kuni teatava ajahetkeni (st aruandeperioodi lõpuni).

Varumeetod: riigi netoemissioon = valmis pangatähed (andmeühik 1.1) – valmis pangatähtede varud (andmeühikud 2.1 kuni 2.15) – valmis pangatähed, mis on hävitatud (andmeühikud 1.2 ja 1.3)

Voogude meetod: riigi netoemissioon = RKP poolt emiteeritud valmis pangatähed (sealhulgas NHTO pankade ja ECI pankade poolt ringlusse lastud pangatähed) alates nende kasutusele võtmisest (kumulatiivsed andmeühikud 3.1, 3.9 ja 3.13) – RKP-le tagastatud valmis pangatähed (sealhulgas NHTO pankadele ja ECI pankadele tagastatud pangatähed) alates nende kasutusele võtmisest (kumulatiivsed andmeühikud 3.4, 3.10 ja 3.14).

„Ringluses olevad mündid”: (coins in circulation) — euro käibemüntide riikide agregeeritud netoemissioon (andmeühik 1.1). Tuleb arvesse võtta, et mõistet „ringluses olevad mündid” ei kohaldata riigi tasandil, sest ei ole võimalik tuvastada, kas ühes osalevas liikmesriigis ringlusse lastud mündid ringlevad seal ja kas nad on naasnud ringlusest teiste osalevate liikmesriikide münte emiteerivatesse üksustesse. Mõiste ei hõlma euro meenemünte, kuna need on seaduslikuks maksevahendiks ainult need emiteerinud liikmesriigis.

„Ringluses olevad pangatähed”: (banknotes in circulation) — eurosüsteemi poolt emiteeritud ja RKPde poolt teataval ajahetkel ringlusse lastud pangatähed, mis käesoleva suunise tähenduses hõlmavad ka NHTO pankade ja ECI pankade poolt ringlusse lastud pangatähti. See näitaja on võrdne euro pangatähtede riikide agregeeritud netoemissiooniga. Tuleb arvesse võtta, et mõistet „ringluses olevad pangatähed” ei kohaldata riigi tasandil, sest ei ole võimalik tuvastada, kas ühes osalevas liikmesriigis ringlusse lastud pangatähed ringlevad selles liikmesriigis või kas nad on naasnud ringlusest teistesse RKPdesse, NHTO pankadesse või ECI pankadesse.

„Ringluskõlbmatud pangatähed”: (unfit banknotes) — i) euro pangatähed, mis on tagastatud RKP-le ning mis ei ole ringluskõlblikud vastavalt EKP iseseisvale õigusaktile pangatähtede töötlemise kohta RKPde poolt, või ii) euro pangatähed, mis on tagastatud krediidiasutustele, sh NHTO pankadele ja ECI pankadele, ning mis ei ole ringluskõlblikud vastavalt BRFs sätestatud sortimise miinimumstandarditele.

„Ringluskõlblikud pangatähed”: (fit banknotes) — i) euro pangatähed, mis on tagastatud RKP-le ning mis on ringluskõlblikud vastavalt EKP iseseisvale õigusaktile pangatähtede töötlemise kohta RKPde poolt, või ii) euro pangatähed, mis on tagastatud krediidiasutustele, sh NHTO pankadele ja ECI pankadele ning mis on ringluskõlblikud vastavalt BRFs sätestatud sortimise miinimumstandarditele.

„Sularahakeskus”: (cash centre) — tsentraliseeritud turvarajatis, kus euro pangatähti ja/või euro käibemünte töödeldakse pärast kohaletoomist erinevatest asukohtadest.

„Töötlemata pangatähed”: (unprocessed banknotes) — i) euro pangatähed, mis on tagastatud RKP-le, kuid mille ehtsust ja ringluskõlblikkust ei ole kontrollitud vastavalt iseseisvale EKP õigusaktile pangatähtede töötlemise kohta RKPde poolt, või ii) euro pangatähed, mis on tagastatud krediidiasutustele, sh NHTO pankadele ja ECI pankadele, kuid mille ehtsust ja ringluskõlblikkust ei ole kontrollitud vastavalt BRF-le.

„Uued pangatähed”: (new banknotes) — euro pangatähed, mida ei ole veel RKPde, NHTO pankade ega ECI pankade poolt ringlusse lastud ega tulevase eurosüsteemi RKP poolt eeljaotatud.

„Valmis mündid”: (created coins) — euro käibemündid: i) mille rahapajad on tootnud vastavat liikmesriiki tähistava küljega; ii) mis on tarnitud osaleva liikmesriigi münte emiteerivale üksusele ja iii) mis on registreeritud nende münte emiteerivate üksuste sularaha haldussüsteemis. See kehtib mutatis mutandis euro meenemüntide kohta.

„Väljaspool euroala hoitavate euro pangatähtede programm” või „ECI programm”: (extended custodial inventory programme või ECI programme) — programm, mis koosneb EKP, RKP ja konkreetsete krediidiasutuste („ECI pangad”) vahelistest lepingutest, mille puhul RKP i) varustab ECI panku euro pangatähtedega, mis on nende hoiul väljaspool Euroopat eesmärgiga need ringlusse lasta, ja ii) krediteerib ECI pankadele euro pangatähed, mille nende kliendid on hoiustanud, mille ehtsust ja ringluskõlblikkust nad on kontrollinud, mis on nende hoiul ja millest nad on RKPd teavitanud. ECI pankade poolt hoitavad pangatähed, sealhulgas RKP ja ECI pankade vahel teel olevad pangatähed, on täielikult tagatud kuni nad on ECI pankade poolt ringlusse lastud või tagastatud RKP-le. RKP poolt ECI pankadele üle kantud pangatähed kuuluvad RKP valmis pangatähtede (andmeühik 1.1) hulka. ECI pankade hoiul olevad pangatähed ei kuulu RKP riigi pangatähtede netoemissiooni hulka.

„Üldsus”: (public) — seoses euro müntide emiteerimisega elanikkond ja kõik juriidilised isikud, kes ei ole (tulevases) osalevas liikmesriigis münte emiteerivateks üksusteks.

(1) Vastavalt iseseisvale EKP õigusaktile pangatähtede varude haldamise kohta.

(2) EÜT L 139, 11.5.1998, lk 6.

(3) Münte, mida müüakse investeerimiseks väärismetallidesse, nimetatakse investeerimismüntideks. Neid vermitakse vastavalt turunõudlusele ning neil ei ole mingit erilist kujundust ega kvaliteeti. Selliste müntide hinnaks on neis sisalduva metalli turuhind pluss vermimismarginaal, mis katab tootmis- ja reklaamikulud ning väikese kasumi.

(4) ELT L 78, 25.3.2003, lk 16.